**Chceš od školského roku 2022/2023 študovať na Strednej odbornej škole automobilovej v Trnave (SOŠA Trnava)?**

**Chcel by si študovať v odbore mechanik – nastavovač alebo nástrojár?**

**Chcel by si v budúcnosti pracovať pre jedného z najväčších zamestnávateľov v pezinskom regióne?**

Ak áno, tak sa zapoj do duálneho vzdelávania!

Spoločnosť KNOTT spol. s r.o. od školského roku 2016/2017 v spolupráci so Strednou odbornou školou automobilovou v Trnave (SOŠA Trnava) organizuje duálne vzdelávanie v odboroch, ktorých absolventi sú dlhodobo žiadaní na trhu práce a je čoraz ťažšie ich nájsť.

Práca v strojárskej výrobe je zaujímavá, vysokokvalifikovaná a žiadaná. A je to povolanie, ktoré ti poskytne prostriedky na živobytie.

Svoju kariéru tak môžeš naštartovať už vstupom na strednú školu – študuj v systéme duálneho vzdelávania so spoločnosťou KNOTT spol. s r.o.

**Aké sú výhody štúdia v tzv. duálnom vzdelávaní**

Duálne vzdelávanie znamená úzke prepojenie vzdelávania na strednej odbornej škole s praktickou prípravou u konkrétneho zamestnávateľa.

Princíp duálneho vzdelávania spočíva v tom, že odborné vzdelávanie žiakov sa počas štúdia delí na teoretickú a praktickú časť.

**Teoretická časť sa odohráva v škole a praktická priamo vo firme s cieľom pripraviť ťa priamo pre potreby zamestnávateľa.** Ak budeš počas štúdia dosahovať očakávané výsledky, po skončení školy si ako absolvent nemusíš hľadať prácu a najmä už na ňu budeš dostatočne pripravený.

Pomer praxe a teórie v duálnom vzdelávaní je 50 % / 50 % v študijných odboroch ukončených maturitou.

Duálne vzdelávanie so spoločnosťou KNOTT ti prináša tieto výhody:

* praktické vyučovanie s pomocou moderných technológii v reálnych výrobných priestoroch
* odborné vedenie, individuálny prístup kvalifikovaného inštruktora
* podporu zamestnávateľa počas štúdia
* počas praxe zabezpečené stravovanie priamo u zamestnávateľa
* pracovné oblečenie a obuv zadarmo
* možnosť získať podnikové štipendium
* príspevok zamestnávateľa na cestovanie
* možnosť vykonávať produktívnu reálnu prácu s nárokom na odmenu

Čo musíš spraviť:

* podať si prihlášku na SOŠA Trnava, odbor mechanik – nastavovač
* poslať vyplnenú žiadosť o uzavretie Učebnej zmluvy pre systém duálneho vzdelávania do spoločnosti KNOTT spol. s r.o. poštou alebo e-mailom na adresu person@knott.sk do **20.04.2022;**
* absolvovať krátky rozhovor so zástupcami spoločnosti KNOTT spol. s r.o.;
* úspešne absolvovať prijímacie skúšky na strednú školu.

**Stručná charakteristika** študijného odboru **mechanik – nastavovač (4 ročné štúdium ukončené maturitou)**

Stará sa o chod stroja, odstraňuje drobné poruchy, nastavuje stroj. Počas chodu stroja sa stará o jeho preventívne udržiavanie, plánuje opravu, resp. odporúča opravy pre údržbu. Nastavuje stroj pre nové produkty a upravuje parametre stroja.

**Stručná charakteristika** učebného odboru **nástrojár (3 ročné štúdium – vyučenie, ukončené záverečnou skúškou / výučný list)**

Pripravuje nástroje a prípravky pre výrobu. Obrába, vŕta, závituje a pripravuje nástroje na tepelné spracovanie. Opracuje poškodené nástroje a prípravky. Montuje jednoduché, ale aj zložité nástroje pre výrobu.